Larragoa

Larragoa ([laraɣo.a]) Nafarroa Garaiko mendebaldeko udalerri bat da, Lizarrako merindadekoa.  biztanle ditu, . urteko erroldaren arabera. Iruñea hiriburutik 74 kilometro mendebaldera dago. Gaztelerazko forma du herriak izen ofizial bakartzat: Larraona.

 Geografia 
 Inguru naturala eta kokapena 
Herria Nafarroa Garaiko mendebaldean dago, Lizarrako merindadeko ipar-mendebaldean, Arabako mugatik hurbil. Lizarra eta Gasteiz elkartzen dituen NA-7185 errepideak zeharkatzen du herria.

Larragoak Urbasa mendilerroarekin egiten du muga iparraldean, Aranaratxerekin ekialdean, Arabarekin mendebaldean, eta Galipentzu eta Lanarekin hegoaldean.

 Klima eta landaredia 
Udalerri osoan ez da klima bera: mendebaldeko gune menditsuetan klima atlantikoa da nagusi, urtean batez beste 1.600 mm-tik gorako prezipitazioak eta 8 ºC dituela. Udalerriaren erdialdean eta ekialdean, berriz, klima azpimediterraneoa da, prezipitazioak urriagoak dira, 1.200 eta 1.400 mm bitartekoak, eta tenperatura 10 °C ingurukoa izaten da. Urteroko egun euritsuak 130 izaten dira batez beste.

Jatorrizko landaredia haritzek eta pagoek osatzen dute; pagoak, batez ere, mendebaldeko gune menditsuetan ageri dira. Lizarrerriko udalerri askotan ez bezala, Larragoak jatorrizko landarediari dagozkion hainbat zuhaitz espezie gordetzen ditu oraindik ere.

 Estazio meteorologikoa 
Larragoan, itsasoaren mailatik 771 metrora, Nafarroako Foru Erkidegoko Gobernuak 1975ean jarritako estazio meteorologikoa dago.Nafarroako Meteorologi Agentziaren webgunea.

 Demografia 

2008ko erroldaren arabera, herrian ez da etorkinik bizi.

 Politika 

 Udaletxea 
Errepidearen ondoan dagoen beheko solairu eta gainean solairu bakarreko eraikina da. Margoturiko hiru fatxada dauzka eta eraikinaren arkitektura inguruko eraikin tipikoen berdina da. Udalak alkatea eta lau zinegotzi dauzka. Larragoako udaleko idazkaria, Aranaratxe eta Eulateko idazkari ere bada.

 HELBIDEA: Zuria Kalea, z/g

 Udal hauteskundeak 
Herri txiki honetan beste batzuetan gertatu den bezalaElkarrizketa Saturnino Anduezari Diario de Navarran., 2007an ez zen udal hauteskunderik izan Larragoan, ez zelako inongo talderik aurkeztuNoticias de Navarra egunkariko albistea..

2008an izendatutako alkatea, María Flora Gabiria Andueza alegia, 2011ko hauteskundeetan karguan berretsi zuten, kasu honetan Agrupación Electoral Larraona (AEL) taldearen izenean. Beste 4 zinegotzi ere aukeratu zituzten.

 Alkateak 

Hauek izan dira Larragoako azken alkateak:

AlkateaAgintaldi hasieraAgintaldi amaieraAlderdia Crescencio Garcia Barrena 1979 1983 Zentro Demokratikoaren Batasuna Benjamin Sagasti Larramendi 1983 1987 Agrupacion Independiente de Larraona Benjamin Sagasti Larramendi 1987 1991 Independenteak Saturnino Andueza Ruiz de Larramendi 1992 a 1995 Kudeaketa batzordea Saturnino Andueza Ruiz de Larramendi 1995 1999 Agrupacion Electoral Larraona Jesus Urra Corres 1999 2003 Agrupacion Electoral Larraona Saturnino Andueza Ruiz de Larramendi 2004 b 2007 Kudeaketa batzordea Maria Flora Gaviria Andueza 2008 c 2011 Kudeaketa batzordea Maria Flora Gaviria Andueza 2011 2015 Agrupacion Electoral Larraona Maria Flora Gaviria Andueza 2016 d 2019 Kudeaketa batzordea Tomas Andueza Riezu 2019 2023 Agrupacion Electoral Larraona Oscar Luis Urra Atorrasagasti 2023 Jardunean Agrupacion Electoral Larraona
a 1991an ezin izan zen Kudeaketa batzorde bat antolatu.

b 2003an ezin izan zen Kudeaketa batzorde bat antolatu.

c 2007an ezin izan zen Kudeaketa batzorde bat antolatu.

d 2015ean ezin izan zen Kudeaketa batzorde bat antolatu.

 Azpiegitura eta garraioak 
Automoviles Urederra autobus konpainiak Larragoa Lizarrarekin batzen du. Autobus lineak ibilbide hau egiten du:

 Larragoa - Aranaratxe - Eulate - Zudairi - Barindano - Etxabarri - eta Lizarra

 Zerbitzuak 
Antzin-Ameskoako Zerbitzu Sozialen Mankomunitatea, zaborra bildu, ura hornitu eta bestelako zerbitzuez arduratzen da Larragoa eta eskualdeko beste hainbat herritan.

 Kultura 
 Euskara 
Nafarroako gobernuak onartutako Euskararen Foru Legearen arabera Deikaztelu eremu ez-euskalduneko udalerria zen, eta hori dela eta, hizkuntza ofizial bakarra gaztelania zen.

2017ko ekainaren 22an Nafarroako Parlamentuak eremu mistora pasatzea erabaki zuen, beste 43 udalekin batean.

 Ondasun nabarmenak 
San Kristobalgo eliza, estilo erromanikoko eraikina da, XII. mendean eraiki eta XIV. mendean zaharberritua. Parrokiak, portada erromanikoa kontserbatzen du.
Andre Maria Zuriaren baseliza, XVIII. mendeko nabe laukizuzeneko eraikina da, kanoi erdiko estaldura eta harlanduzko kanpoaldearekin. San Benitoko baseliza bestalde, XVI. mendeko eraikina da. Kanpoko hormaren behealdean, dekorazio aberatseko hilarri erromatar bat ikus daiteke, Alba-Gastian tailerrekoa. Kanpoaldean ere, arkupe dintelduan, itxura baldarragoa duten beste hilarri erromatar batzuk ikus daitezke.

 Erreferentziak 

 Ikus, gainera 

 Nafarroako udalerrien zerrenda
 Lizarraldea
 Lizarrako merindadea

 Kanpo estekak 

  Larragoari buruzko informazioa, Nafarroako Foru Erkidegoko Gobernuaren webgunean.
 Larragoako kalea, Google Street View-n.

Kategoria:Larragoa
Kategoria:Ameskoa